Mužliansky potok

Mužliansky potok je potok na Podunajskej nížine, na území okresu Nové Zámky. Je to ľavostranný prítok Obidského kanála a má dĺžku 14,3 km. Na strednom toku je spolu s prítokmi chráneným územím, chránia sa zachované brehové porasty. Pri obci Mužla následne napája rovnomennú vodnú nádrž a za obcou preteká močaristým územím na ľavom brehu. Prameň Potok pramení na Podunajskej pahorkatine, na katastrálnom území obce Gbelce, južne od centra obce v nadmorskej výške približne 130 m n. m. Smer toku Tečie prevažne juhovýchodným smerom, na hornom toku sa esovito stáča a obcou Mužla preteká juhojuhovýchodným smerom. Geomorfologické celky Podunajská pahorkatina geomorfologický podcelok Hronská pahorkatina geomorfologické časti Búčske terasy a Čenkovská niva Prítoky pravostranné: nemá ľavostranné: prítok prameniaci juhovýchodne od Gbeliec, prítok z oblasti Pasienka od Šidu, prítok z lokality Bugaraš a vodný kanál ústiaci juhozápadne od Obida Ústie Mužliansky potok ústi do Obidského kanála južne od obce Obid v nadmorskej výške cca 106 m n. m. Obce Gbelce Mužla Obid Prírodná pamiatka Mužliansky potok je prírodná pamiatka na katastrálnom území obce Mužla v juhovýchodnej časti okresu Nové Zámky. Rozkladá sa v Hronskej pahorkatine, v geomorfologickej časti Búčske terasy, severozápadne od obce Mužla. Prírodná pamiatka bola vyhlásená v roku 1990 a rozkladá sa na ploche 30,95 ha. Ochraňuje sa koryto strednej časti toku rovnomenného potoka spoločne s dvomi ľavostrannými prítokmi a priľahlými mokraďami a zamokrenými lúkami s roztrúsenou zeleňou. Ide o cenný ekostabilizačný prvok v intenzívne využívanej poľnohospodárskej krajine. Referencie